text: "Sire," font cil, "moult à envis
   Iriemes contre vostre gré;
   Mais dou roi nous fu conmandé
   Que nous kan que nous peüssiemes
   De revenir nous hastissiemes.
   Mais, pour faire vo volenté,
   Nous sonmes d'un point avisé,
   C'est que de ceaus que ci avons
   La moitié ici laisserons,
   Et l'autre moitiez s'en ira
   Au roi Carmant, et noncera
   La chose si qu'il l'ont trouvée."
   Cléomadès dist bien li grée
   Que la chose soit ensement,
   Et Clarmondine s'i assent.
  